Deși a părăsit fotbalul european, Edinson Cavani continuă să facă spectacol și în tricoul celor de la Boca Juniors, acolo unde a ajuns la 6 goluri în ultimele 5 meciuri disputate.
Edinson Cavani, gol senzațional în meciul dintre Boca Juniors și Central Norte
Boca Juniors a jucat duminică seară pe teren propriu în compania celor de la Central Norte, în Cupa Argentinei, iar uruguayanul Edinson Cavani a avut o prestație ca în vremurile bune, când evolua în fotbalul european.
Atacantul de 37 de ani a jucat din primul minut pentru Boca și a deschis scorul în minutul 18 al partidei.
În a doua repriză, același Cavani a majorat avantajul formației sale, cu o execuție din foarfecă (min 57).
Scorul final a fost stabilit de Miguel Merentiel (min 75).
Cavani a ajuns la 6 goluri înscrise în ultimele 5 meciuri jucate pentru Boca Juniors.